《奉寿大学士洪都张公四首 其三》
明代·胡应麟

二百年钟命世才，垂绅端笏住蓬莱。三神山外青鸾下，五老峰头白鹿来。

中贵传觞临玉陛，大官行馔出瑶台。无论吉甫清风颂，焕烂宸章属上裁。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。